text: Esbjerg ikke eftertragtet for virksomheder
  20 oktober 2010 kl. 07.53
  Står nederst på ny liste - trekantsområdet står i toppen.
  Ifølge en opgørelse fra Virksomhedslokaler.dk er Esbjerg den mindst eftertragtede by, når danske virksomheder skal placere deres virksomhed.
  Opgørelsen omfatter de 25 største byer i Danmark. 
  Den baserer sig på de søgninger efter nye lokaler, som danske virksomheder har foretaget via portalen virksomhedslokaler.dk i løbet af de seneste fem måneder.  
  Opgørelsen tager højde for forskellene i byernes befolkningsstørrelse.
  I Jylland er trekantsområdet mest eftertragtet: 
  - Vi kan se at Vejle, Fredericia, Kolding topper listen på det jyske kontinent. Det cementerer ideen om, at trekantsområdet i øjeblikket er en magnet for danske virksomheder. Til sidst i jylland har vi Esbjerg og Sønderborg, der begge scorer meget lavt, siger Thomas Barfod fra virksomhedslokaler.dk.
  .
  